Spielberg-serie får premiere på Apple TV+ den 6. marts

En af de store navne, der var med til at lancere Apple TV+ i foråret sidste år, var legendariske Steven Spielberg – og nu er der endelig kommet dato på hans bidrag til tjenesten. Amazing Stories får premiere den 6. marts og der er i første omgang fem episoder.

Amazing Stories er et remake af en serie fra 1980’erne, som Spielberg også stod bag. Steven Spielberg er krediteret som producer – det vil sige, han har kastet penge efter projektet. Han har ikke selv instrueret afsnittene – og det er uvist om der kommer flere end de fem, der er lavet i denne omgang.

Ud over nyheden om Amazing Stories er der også sat dato på tjenestens første engelske produktion, nemlig Trying, der får premiere den 1. maj. Trying er et halv time langt comedy-show, der kredser om temaer som kærlighed, forhold og opvækst. Medvirkende er blandt andet Imelda Staunton, Rafe Spall og Esther Smith.

Sidst har Apple løftet sløret for serien Home Before Dark, der får premiere den 3. april. Serien er inspirereret af den sande historie om journalisten Hilde Lysiak, der allerede som 11-årig afdækkede et mord i hjembyen.

De første tre episoder vil være tilgængelig 3. april, hvorefter et nyt afsnit udsendes en gang om uge. Der er ti afsnit i alt – og Apple har allerede sikret sig mulighed for at udvide med endnu en sæson.

Annonceringen af de nye serier kommer i hælene på sidste uges meddelelse om to yderligere serier og en en dokumentar om gruppen Beastie Boys. Doku-serien Home får premiere den 17. april.

Her er et hurtigt overblik over kommende Apple TV+ serier:

Amazing Stories (6. marts)

Home Before Dark (3. april)

Home (17. april)

Defending Jacob (24. april)

Trying (1. maj)

Central Park (ukendt)

Beastie Boys Story (ukendt)

Spielberg-serie får premiere på Apple TV+ den 6. marts